สวัสดีค่ะ อยากจะถามว่าลืมกินยาคุมเม็ดที่26-27-28 (28คือวันนี้)เม็ดเเป้ง ต้องทำยังไงคะรอเมนส์มาถึงกินเเผงใหม่หรือกินยาเฉพาะเม็ดล่าสุดเลย
สวัสดีค่ะ หากลืมทานยาคุมกำเนิดที่เป็นเม็ดแป้ง คือเม็ดที่ 26-28 ก็ไม่จำเป็นต้องทำอะไรค่ะ เพราะจะทานหรือไม่ทานเม็ดแป้ง ก็ไม่ได้มีผลอะไรต่อการคุมกำเนิดค่ะ เพียงแต่ให้นับให้ครบ 28 วันก่อนที่จะเริ่มทานยาแผงใหม่ ซึ่งเหมือนกับการที่เราทานยาคุมชนิด 21 เม็ดจนครบ 21 เม็ด แล้วต้องเว้นระยะไป 7 วันก่อนเริ่มทานยาแผงใหม่ (ซึ่งเท่ากับ 28 วันเช่นกัน)อย่างไรก็ตาม ในช่วงวันที่ทานยาเม็ดแป้ง (หรือจะไม่ทานก็ตาม) ควรจะมีประจำเดือนมาด้วยค่ะ ดังนั้น หากครบ 28 วันนับจากวันแรกที่ได้ทานยาคุมกำเนิดไป หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ เพราะยาคุมกำเนิดนั้นไม่สามารถป้องกันการตั้งครรภ์ได้ 100% ค่ะ